Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Elektroenerģijas tirgus likumā**

**(Nr. 450/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(12)** | **Ministru kabineta atzinums** | **Komisijas atzinums** |
|  | Izdarīt Elektroenerģijas tirgus likumā (Latvijas Republikas Saeimas un Ministru Kabineta Ziņotājs, 2005, 12. nr.; 2008, 10. nr.; Latvijas Vēstnesis, 2011, 117. nr.; 2013, 211., 232. nr.; 2014, 60., 189., 257. nr.; 2015, 118., 190., 248. nr.; 2016, 110., 241. nr.) šādus grozījumus: |  |  |  |  |
| **3. pants. Likuma darbības joma**  (3) Likums nosaka par enerģētiku atbildīgās ministrijas (turpmāk — ministrija) un Sabiedrisko pakalpojumu regulēšanas komisijas (turpmāk — regulators) kompetenci elektroenerģijas tirgus uzraudzībā un regulēšanā. | 1. Izteikt 3. panta trešo daļu šādā redakcijā:  "(3) Likums nosaka par enerģētiku atbildīgās ministrijas (turpmāk – ministrija), Sabiedrisko pakalpojumu regulēšanas komisijas (turpmāk – regulators) un Būvniecības valsts kontroles biroja (turpmāk – birojs) kompetenci elektroenerģijas tirgus uzraudzībā un regulēšanā." |  |  |  |  |
| **22. pants. Ražošanas jaudu palielināšana**  (1) Ražošanas jaudu palielināšanai un jaunas ražošanas iekārtas ieviešanai nepieciešama ministrijas atļauja. Prasības, kas jāizpilda, lai atļauju saņemtu, kā arī atļaujas izsniegšanas, anulēšanas un derīguma termiņa pagarināšanas kārtību nosaka Ministru kabinets. | 2. Aizstāt 22. panta pirmajā daļā vārdu "ministrijas" ar vārdu "biroja". | **1** | **Ekonomikas ministrijas parlamentārais sekretārs J.Miezainis**  Svītrot likumprojekta 2. pantu. |  |  |
| **29. pants. Elektroenerģijas ražošana, iz­mantojot atjaunojamos energoresursus**  (6) Ražotājs, kas izmanto saražotās elektroenerģijas obligātā iepirkuma tiesības, var jebkurā laikā atteikties no to izmantošanas, trīs mēnešus iepriekš par to paziņojot regulatoram un publiskajam tirgotājam. | 3. Papildināt 29. panta sesto daļu pēc vārda "paziņojot" ar vārdu "birojam". |  |  |  |  |
| **30.1 pants. Elektroenerģijas neto norēķinu sistēma**  (3) Elektroenerģijas neto norēķinu sistēmu piemēro tikai norēķiniem par mājsaimniecības lietotāja patērēto elektroenerģiju, bet nepiemēro norēķiniem par saņemtajiem sadales sistēmas pakalpojumiem vai citiem normatīvajos aktos noteiktajiem maksājumiem. |  | **2**  **3** | **Zaļo un Zemnieku savienības frakcija**  Papildināt likuma 30.1 panta 3.daļu ar teikumu šādā redakcijā:  "Elektroenerģijai, kas tiek saņemta no sadales sistēmas operatora tīkla elektroenerģijas neto norēķinu sistēmas ietvaros, netiek piemēroti maksājumi saistībā ar obligātā iepirkuma komponenti."  **Zaļo un Zemnieku savienības frakcija**  Paredzēt, ka šis papildinājums stājas spēkā no 2020. gada 1. aprīļa. |  |  |
|  | 4. Papildināt VII nodaļu ar 31.1 pantu šādā redakcijā:  "**31.1 pants. Enerģētikas nozares valsts atbalsta sistēmas darbības regulēšanas nodeva**  (1) Enerģētikas nozares valsts atbalsta sistēmas darbības regulēšanas nodevas (turpmāk – valsts atbalsta regulēšanas nodeva) mērķis ir regulēt enerģētikas valsts atbalsta sistēmas darbību, uzturot sistēmas efektivitāti, nodrošinot tās darbības kontroli un veicinot ilgtspēju.  (2) Valsts atbalsta regulēšanas nodevu maksā elektroenerģijas ražotājs, kurš saskaņā ar šā likuma 28., 29., 30. pantu vai pārejas noteikumu 52. punktu pārdod elektroenerģiju obligātā iepirkuma ietvaros vai kurš saskaņā ar šā likuma 28.1 pantu saņem maksu par koģenerācijas stacijā uzstādīto elektrisko jaudu.  (3) Valsts atbalsta regulēšanas nodevas gada likme ir 0,40 *euro* par katru uzstādīto kilovatu.  (4) Šā panta trešajā daļā minēto likmi piemēro uzstādītajai elektriskajai jaudai, kas norādīta ar publisko tirgotāju un attiecīgo elektroenerģijas ražotāju noslēgtajā līgumā kārtējā kalendāra gada 1. janvārī.  (5) Valsts atbalsta regulēšanas nodevu piemēro līdz pilnam kalendāra mēnesim, kamēr šā panta otrajā daļā minētajam elektroenerģijas ražotājam ir spēkā šā likuma 28., 29., 28.1, 30. pantā vai pārejas noteikumu 52. punktā minētās tiesības.  (6) Ministru kabinets nosaka atbildīgo institūciju, kas organizē valsts atbalsta regulēšanas nodevas administrēšanu.  (7) Valsts atbalsta regulēšanas nodevu šā panta otrajā daļā minētais elektroenerģijas ražotājs par kārtējā kalendāra gada periodu līdz šā panta piektajā daļā minētajam pilnajam kalendāra mēnesim maksā reizi gadā līdz kārtējā gada 1. aprīlim, ņemot vērā šā panta trešajā daļā minēto likmi. Valsts atbalsta regulēšanas nodevu iemaksā Valsts kasē atvērtajā valsts pamatbudžeta ieņēmumu kontā atbilstoši valsts budžeta ieņēmumu klasifikācijai ar tāda maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.  (8) Ja elektroenerģijas ražotājs šā panta septītajā daļā minētajā termiņā nav samaksājis valsts atbalsta regulēšanas nodevu, tam aptur valsts atbalsta izmaksu līdz brīdim, kamēr valsts atbalsta regulēšanas nodeva ir samaksāta. Ministru kabinets nosaka kārtību, kādā aptur valsts atbalsta izmaksu." | **4**  **5**  **6** | **Juridiskais birojs**  *Aicinām vērtēt, vai valsts nodeva Enerģētikas nozares valsts atbalsta sistēmas darbības regulēšanai (likuma 31.1 pants likumprojekta 4. panta redakcijā) atbilst likumā “Par nodokļiem un nodevām” noteiktajam valsts nodevas mērķim - personu darbību regulēšana (kontrolēšana, veicināšana, ierobežošana). Ja attiecīgā nodeva paredzēta elektroenerģijas valsts atbalsta saņēmēju darbības uzraudzībai (regulēšanai), aicinām precizēt nodevas nosaukumu atbilstoši tās mērķim.*  **Juridiskais birojs**  *Saskaņā ar likuma 31.1 panta septīto daļu (likumprojekta 4. panta redakcijā) valsts nodevu elektroenerģijas ražotājs maksā reizi gadā (līdz 1. aprīlim) par kārtējā kalendāra gada periodu. Nodevas gada likme, atbilstoši panta trešajā daļā noteiktajam, ir 0,40 eiro par katru uzstādīto kilovatu. Tā kā nodevas maksājums tiks aprēķināts gada sākumā un nodeva aprēķināma par katru uzstādīto kilovatu, aicinām likumprojekta autorus izvērtēt un nepieciešamības gadījumā papildināt likumprojektu ar normām, kas noregulētu nodevas koriģēšanu (pārrēķinu) gadījumā, ja attiecīgā gada ietvaros elektroenerģijas ražotājs samazina vai palielina uzstādīto jaudu.*  **Ekonomikas ministrijas parlamentārais sekretārs J.Miezainis**  Likumprojekta 4. pantu izteikt šādā redakcijā:  “4. Papildināt VII nodaļu ar 31.1 pantu šādā redakcijā:  “**31.1 pants. Nodeva elektroenerģijas ražošanai piešķirtā valsts atbalsta izlietošanas uzraudzībai**  (1) Elektroenerģijas ražošanai piešķirtā valsts atbalsta izlietošanas uzraudzības nodevas (turpmāk – uzraudzības nodeva) mērķis ir nodrošināt efektīvu piešķirtā valsts atbalsta izlietošanas uzraudzību.  (2) Uzraudzības nodevu maksā elektroenerģijas ražotājs, kurš saskaņā ar šā likuma 28., 29., 30. pantu vai pārejas noteikumu 52. punktu pārdod elektroenerģiju obligātā iepirkuma ietvaros vai kurš saskaņā ar šā likuma 28.1 pantu saņem maksu par koģenerācijas stacijā uzstādīto elektrisko jaudu.  (3) Uzraudzības nodevas gada likme ir 0,40 *euro* par katru uzstādīto kilovatu.  (4) Šā panta trešajā daļā minēto uzraudzības nodevas likmi piemēro uzstādītajai elektriskajai jaudai, kas norādīta ar publisko tirgotāju un attiecīgo elektroenerģijas ražotāju noslēgtajā līgumā kārtējā kalendāra gada 1. janvārī.  (5) Uzraudzības nodevu administrē birojs.  (6) Uzraudzības nodevu šā panta otrajā daļā minētais elektroenerģijas ražotājs maksā par kārtējā kalendāra gada periodu, ņemot vērā šā panta trešajā daļā minēto likmi. Kalendāra gadā maksājamās valsts nodevas summu sadala divās vienādās daļās. Pirmo daļu elektroenerģijas ražotājs maksā līdz kārtējā gada 1. aprīlim, otro – līdz 1.oktobrim. Uzraudzības nodevu iemaksā Valsts kasē atvērtajā valsts pamatbudžeta ieņēmumu kontā atbilstoši valsts budžeta ieņēmumu klasifikācijai ar tāda maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.  (7) Uzraudzības nodevu piemēro proporcionāli par pilniem kalendāra mēnešiem līdz kalendāra mēnesim, kamēr šā panta otrajā daļā minētajam elektroenerģijas ražotājam ir spēkā šā likuma 28., 29., 28.1, 30. pantā vai pārejas noteikumu 52. punktā minētās tiesības.  (8) Kalendāra gadā maksājamās uzraudzības nodevas summu precizē, ja mainījusies šā panta ceturtajā daļā minētā uzstādītā elektriskā jauda, veicot pēdējo maksājumu kalendāra gadā.  (9) Ja elektroenerģijas ražotājs šā panta sestajā daļā minētajā termiņā nav samaksājis uzraudzības nodevu, tam aptur valsts atbalsta izmaksu līdz brīdim, kamēr uzraudzības nodeva ir samaksāta. Ministru kabinets nosaka kārtību, kādā aptur valsts atbalsta izmaksu.”” |  |  |
| **33.1 pants. Elektroenerģijas tirdzniecība aizsargātajam lietotājam**  (3) Aizsargātā lietotāja tirdzniecības pakalpojuma pasūtījumu organizē ministrija, izraugoties tirgotāju, kurš nodrošina aizsargātā lietotāja tirdzniecības pakalpojuma sniegšanu ar viszemāko valsts budžeta līdzfinansējumu. Līgumu par aizsargātā lietotāja tirdzniecības pakalpojuma sniegšanu slēdz uz diviem gadiem. | 5. Aizstāt 33.1 panta trešajā daļā vārdu "ministrija" ar vārdu "birojs". |  |  |  |  |
| **Pārejas noteikumi** | 6. Papildināt pārejas noteikumus ar 70. punktu šādā redakcijā:  "70. Ministru kabinets līdz 2020. gada 1. aprīlim izdod šā likuma 31.1 panta astotajā daļā minētos noteikumus." | **7** | **Ekonomikas ministrijas parlamentārais sekretārs J.Miezainis**  Aizstāt likumprojekta 6. pantā iekļautajā 70.punktā vārdu “astotajā” ar vārdu “devītajā”. |  |  |
|  |  | **8** | **Deputāti J.Stepaņenko, K.Sprūde, L.Liepiņa, A.Gobzems, D.Šmits**  Papildināt Pārejas noteikumus ar 71. un 72. punktu šādā redakcijā:  “71. Ministru kabinets līdz 2020.gada 1.jūlijam sagatavo grozījumus attiecīgajos normatīvajos aktos, paredzot to, ka aizsargātā lietotāja atbalsts elektroenerģijai ģimenei (personai), kuras aprūpē ir bērns ar invaliditāti, vai persona ar I invaliditātes grupu ir ne mazāks, kā daudzbērnu ģimenei, kas ir līdz 300 kilovatstundu elektroenerģijas tirdzniecībai par cenu 0,0131 euro par vienu kilovatstundu katrā norēķinu periodā (kalendārā mēnesī).  72. Ministru kabinetam, sastādot 2021.gada budžetu, nodrošināt 985 152 euro finansējumu atbalsta palielināšanai ģimenei (personai), kuras aprūpē ir bērns ar invaliditāti, vai persona ar I invaliditātes grupu, paredzot attiecīgo samazinājumu programmā “Pārresoru koordinācijas centrs” sadaļā “uzturēšanas izdevumi”. |  |  |
|  |  | **9** | **Deputāts V.Valainis**  Papildināt likumu ar jaunu punktu pārejas noteikumos:  *Uzdot Ministru Kabinetam veikt grozījumus* MK 2010.g. Noteikumos Nr. 262. Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību un izteikt 63.16 sekojošā redakcijā:  “Cenas diferencēšanas koeficientu pārkompensācijas novēršanai *s* nosaka tādā līmenī, lai elektrostacijas kopējo kapitālieguldījumu iekšējā peļņas norma visam atbalsta periodam nepārsniedz 6 %, aprēķinot to katrai komersanta elektrostacijai individuāli ar precizitāti līdz tūkstošdaļai.” |  |  |
|  |  | **10** | **Deputāts V.Valainis**  Papildināt likumu ar jaunu punktu pārejas noteikumos:  *Uzdot Ministru Kabinetam papildināt* MK 2010.g. Noteikumus Nr. 262. Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību ar sekojošu tekstu:  “Ja komersants pārkāpj jebkuru no sadaļā “VI. Obligātā iepirkuma īstenošana un uzraudzība” noteiktajiem kontroles un uzraudzības nosacījumiem, ministrija 10 darba dienu laikā pieņem lēmumu, ar kuru tiek atceltas komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros.” |  |  |
|  |  | **11** | **Deputāts V.Valainis**  Papildināt likumu ar jaunu punktu pārejas noteikumos:  *Uzdot Ministru Kabinetam veikt grozījumus* MK 2009.g. Noteikumos Nr 221. Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā 56.19.  “Cenas diferencēšanas koeficientu pārkompensācijas novēršanai s nosaka tādā līmenī, lai elektrostacijas kopējo kapitālieguldījumu iekšējā peļņas norma visam atbalsta periodam nepārsniedz 6 %, aprēķinot to katrai komersanta elektrostacijai individuāli ar precizitāti līdz tūkstošdaļai.” |  |  |
|  |  | **12** | **Deputāts V.Valainis**  Papildināt likumu ar jaunu punktu pārejas noteikumos:  *Uzdot Ministru Kabinetam papildināt* MK 2009.g. Noteikumus Nr 221. Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā ar sekojošu tekstu.  “Ja komersants pārkāpj jebkuru no sadaļā “ III. Obligātā iepirkuma un garantētās maksas par koģenerācijas elektrostacijā uzstādīto elektrisko jaudu īstenošana un uzraudzība” noteiktajiem kontroles un uzraudzības nosacījumiem, ministrija 10 darba dienu laikā pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu.” |  |  |
|  | Likums stājas spēkā 2020. gada 1. janvārī. |  |  |  |  |